text: Se video: Lokal succesforfatter klar med ny krimi
  05 september 2014 kl. 12.18
  Krimi-hungrende læsere kan igen slikke sig om munden. Den anmelder-roste forfatter Jens Henrik Jensen fra Horsens har netop udgivet fortsættelsen til bestselleren De Hængte Hunde.
  Den nye krimi hedder De Mørke Mænd og er anden del i en trilogi om Danmarks højest dekorerede krigsveteran, Niels Oxen, der egentlig helst vil være i fred, fordi han lider af posttraumatisk stress og slås med sine indre dæmoner. Men ligesom i første del bliver hovedpersonen hvirvlet ind i et drama, der er alt andet end fredeligt.
  Romanen udspiller sig bl.a. ved Skjern Å og Gram Slot, så det lokale islæt fornægter sig ikke.
  Forfatteren, Jens Henrik Jensen, bor i dag Søvind nær Horsens, hvor han er født og opvokset, og tidligere har han boet 25 år i Esbjerg.
  De mørke mænd er netop udgivet, og Jens Henrik Jensen lover samtidig at tredje og sidste del i trilogien er på vej:
  - Der er stadig store, mørke kræfter derude, som Oxen skal tage en sidste styrkeprøve med. Men mine læsere må væbne sig med en smule tålmodighed. Jeg er traditionelt lidt længe om det. Så der går formentligt to år mere, før nummer tre er på gaden, siger Jens Henrik Jensen.
  Hør forfatter Jens Henrik Jensens fortælle om sin nye bog her (Varighed: 0:56 min.):
  
  Fra Facebook:
  Se mere på forfatterens egen hjemmeside
  